खेल परिसर को व्यवस्थित भी रखे प्रशिक्षक
जोधपुर | जिलाक्रीड़ा परिषद जोधपुर की बैठक सोमवार को कलक्टर विष्णु चरण मल्लिक की अध्यक्षता में आयोजित हुई। बैठक में मल्लिक ने कहा कि प्रशिक्षक खिलाड़ियों को प्रशिक्षण देने के साथ ही खेल परिसर को व्यवस्थित रखने के प्रति भी खिलाड़ियों को प्रेरित करें। उन्होंने जोधपुर विकास प्राधिकरण के अधिकारियों को बरकतुल्लाह स्टेडियम में सिंथेटिक और अन्य विकेट बनाने के लिए स्थान निर्धारण के निर्देश दिए। कलक्टर ने खेल अधिकारी को भोपालगढ़ मथानिया में खेल स्टेडियम के विकास के लिए कार्य योजना बनाने के निर्देश दिए। खेल अधिकारी सोहनलाल चौधरी ने खेल गतिविधियों की जानकारी दी। इस मौके पर जेडीए, नगर निगम, शिक्षा विभाग के अधिकारी भी मौजूद थे।
hin_Deva hin_Deva